Pasgebore baba uit puttoilet geredFoto: SAPD Kol. Ronel Otto, woordvoerder van die polisie, het gesê die SAPD se soek-en-reddingseenheid is in die vroeë oggendure na die nedersetting ontbied nadat inwoners gehoor het hoe ŉ baba in die puttoilet huil. “Die reddingswerkers het gesukkel om by die baba uit te kom, maar sers. Levi Mabethlela het uiteindelik daarin geslaag om die babadogtertjie na die oppervlak te bring. Sy is na die hospitaal gehaas vir behandeling,” het Otto gesê. Otto kon teen Maandagmiddag nog nie bevestig wat die baba se gesondheidstoestand is en of sy enige beserings opgedoen het toe sy in die puttoilet gegooi is nie. “Die polisie weet nog nie wie die baba se ma is nie, maar ŉ ondersoek is van stapel gestuur om haar op te spoor,” het sy gesê.